Mánudaginn 11. nóvember var haldinn sameiginlegur starfsdagur skólanna á sunnanverðum Vestfjörðum . Markmiðið með þessu framtaki er að auka samstarf milli skólanna og nýta þannig alla þá þekkingu sem býr í mannauði skólastarfsins á svæðinu . Það er mjög mikilvægt í starfsþróun starfsmanna að fá tækifæri til þess að bæði deila eigin þekkingu sem og læra af öðrum . Samtals voru um 60 manns sem voru saman komnir á starfsdeginum . Skipulag starfsdagsins var með því sniði að fyrir hádegi sátu allir starfsmenn fjögurra tíma námskeið á vegum Barnaheill sem ber nafnið Verndarar barna . Þar fengu allir starfsmenn þjálfun í forvörnum gegn kynferðisofbeldi á börnum . Í hádeginu borðuðu allir saman dýrindis mat á Hópinu og eftir hádegi tók Tálknafjarðaskóli við þar sem skólastjóri byrjaði á að kynna skólann og starfsemi hans . Þá tók við skoðunarferð um skólann þar sem skipt var í hópa og síðan var boðið upp á fjórar málstofur þar sem starfsmenn Tálknafjarðarskóla deildu þekkingu sinni í : 1 . Útikennsla , yoga og núvitund , 2 . Lifandi Leikskólastarf , 3 . Tækni í skólastarfi og 4 . Skógræktin og skólastarfið , gönguferð . Í lokin buðu starfsmenn skólans upp á veitingar og þar gafst tími til að ræða saman um skólastarfið og kynnast betur . Um kvöldið var einnig var boðið upp á fyrirlestur frá Barnaheill um sama efni fyrir foreldra og fór það fram í Patreksskóla en skólastjóri streymdi fyrirlestrinum á facebooksíðu skólans þar sem enn er hægt að nálgast efnið . Daginn eftir fengu unglingar skólans lífsleiknikennslu um efnið . Flott og nauðsynleg fræðsla fyrir alla . Við í Tálknafjarðarskóla erum mjög ánægð með vel sóttan og vel lukkaðan starfsdag . Það var virkilega gaman að fá fólk í heimsókn , sýna flotta skólann okkar og það starf sem við erum að vinna hér . Við þökkum Bíldudalsskóla , Patreksskóla og Leikskólanum Arakletti fyrir komuna . Við þökkum fyrir góðan mat og viðtökur á Hópinu og einnig þökkum við Sigríði og Lindu frá Barnaheill fyrir vel heppnað námskeið .